|  |
| --- |
| **ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՐԴԱՐԱԴԱՏՈՒԹՅԱՆ ՆԱԽԱՐԱՐՈՒԹՅՈՒՆ ԳԼԽԱՎՈՐ ՔԱՐՏՈՒՂԱՐ** |
| *0010 Երևան Վ. Սարգսյան 3/8, հեռ. 594015**Էլ. փոստ sirvard.gevorgyan@justice.am* |

 № /19.2/43732-2023

 « 09» հոկտեմբերի 2023թ.

«ԱՐԿԱՏ» ՍՊԸ

տնօրեն Սուրեն Անանյանին

(Հասցե՝ ք. Վանաձոր, Թատերական 8/1-49

Էլ. Հասցե՝ arkatltd@gmail.com, հեռ. 099-650606)

ԾԱՆՈՒՑՈՒՄ

Պայմանագիրը միակողմանի լուծելու մասին

Հարգելի՛ պարոն Անանյան,

Արդարադատության նախարարության (այսուհետ՝ Նախարարություն) և Արկատ ՍՊ ընկերության (այսուհետ՝ Ընկերություն) միջև 19.09.2022 թվականին կնքված թիվ ՀՀԱՆ-ԲՄԽԾՁԲ-ԻԽՆ-22/50.1 պայմանագրի(այսուհետ՝ Պայմանագիր) համաձայն Ձեր ընկերությունը ստանձնել էր իրականացնելու իրավական խորհրդատվության և դատական ներկայացուցչության ծառայություններ:

Ընկերության կողմից դատական ներկայացուցչություն իրականացնելու համար, Նախարարության և Ընկերության կողմից 20.09.2022 թվականին ստորագրված հանձնման-ընդունման ակտի հիման վրա, Ձեզ էր փոխանցվել Նախարարության կողմից վարվող՝ ՀՀ քաղաքացիություն շնորհելու և ՀՀ քաղաքացիությունը դադարեցնելու մասին կայացված հրամանագրերի վիճարկմանն առնչվող (թվով 16), աշխատանքից ազատման հրամանների վիճարկման, վնասի հատուցման, գնումների գործընթացի ընթացքում կայացված որոշումների բողոքարկման և պայմանագրային պարտավորությունների չկատարման համար գումարի բռնագանձման պահանջների հետ կապված (թվով 12 գործ), Քրեակատարողական ծառայության գործառույթների իրականացման հետ կապված (թվով 19 գործ) դատական գործերը: Նշված գործերով Ընկերության կողմից կատարված առանձին դատավարական գործողությունների, Նախարարության համար անբարենպաստ դատական ակտերի բողոքարկումների ընթացքի ուսումնասիրությունը ցույց է տվել, որ Ընկերությունը նշված գործերով չի իրականացրել պատշաճ դատական ներկայացուցչություն, որի մասին վկայում են սույն գրությանը կից ներկայացված փաստերը, և դրանով իսկ խախտել է Պայմանագրով իր վրա դրված պարտականությունները**:**

Հիմք ընդունելով Պայմանագրի 2.1.6-րդ կետի «ա» ենթակետը, այն է. «Պատվիրատուն իրավունք ունի միակողմանի լուծել պայմանագիրը, եթե Կատարողն էականորեն խախտել է պայմանագիրը։ Կատարողի կողմից պայմանագիրը խախտելն էական է համարվում, եթե՝ ա) Պատվիրատուի կողմից մատուցված ծառայությունը չի համապատասխանում պայմանագրով սահմանված պահանջներին կամ Կատարողի ներկայացրած հաշվետվության հիման վրա Պատվիրատուն հանգել է պատճառաբանված եզրակացության դատական ներկայացուցչության անարդյունավետ իրականացման վերաբերյալ», Նախարարությունը **միակողմանի ամբողջությամբ լուծում է Պայմանագիրը:**

Տեղեկացնում եմ, որ Ընկերությունը պարտավոր է Պայմանագրի 5.2 կետի համաձայն վճարել տուգանք Պայմանագրի 4.1 կետում նախատեսված գումարի 0,5 (զրո ամբողջ հինգ տասնորդական) տոկոսի չափով՝ 99875 ՀՀ դրամ, սույն ծանուցումը ստանալուց հետո 5 (հինգ) բանկային օրվա ընթացքում ՀՀ ֆինանսների նախարարության կողմից բացված գանձապետական 900005028106 հաշվեհամարին:

Հայտնում եմ Ձեզ, որ «Գնումների մասին» օրենքի 6-րդ հոդվածի 1-ին մասի 6-րդ կետով նախատեսված հիմքերն ի հայտ գալու դեպքում պատվիրատուի ղեկավարի պատճառաբանված որոշման հիման վրա լիազորված մարմինը մասնակցին ներառում է գնումների գործընթացին մասնակցելու իրավունք չունեցող մասնակիցների ցուցակում։ Ընդ որում  սույն կետում նշված որոշումը պատվիրատուի ղեկավարը կայացնում է գնման ընթացակարգը չկայացած հայտարարվելու կամ կնքված պայմանագրի վերաբերյալ հայտարարությունը հրապարակելու կամ պայմանագիրը միակողմանի լուծելու մասին հայտարարությունը (ծանուցումը) հրապարակելու օրվան հաջորդող տասներորդ օրը: Որոշումը կայացվելուն հաջորդող օրը այն գրավոր տրամադրվում է լիազորված մարմնին և մասնակցին: Լիազորված մարմինը մասնակցին ներառում է գնումների գործընթացին մասնակցելու իրավունք չունեցող մասնակիցների ցուցակում որոշումն ստանալուն հաջորդող քառասուներորդ օրվան հաջորդող հինգերորդ օրը, իսկ որոշումն ստանալուն հաջորդող քառասուներորդ օրվա դրությամբ մասնակցի կողմից որոշման բողոքարկման վերաբերյալ հարուցված և չավարտված դատական գործի առկայության դեպքում` տվյալ դատական գործով եզրափակիչ դատական ակտն ուժի մեջ մտնելու օրվան հաջորդող հինգերորդ օրը, եթե դատական քննության արդյունքով որոշման կատարման հնարավորությունը չի վերացել:

Ընդ որում, եթե՝

* **սույն կետով նախատեսված՝ լիազորված մարմնին որոշումը ներկայացվելու վերջնաժամկետը լրանալու օրվա դրությամբ մասնակիցը կամ պայմանագիրը կնքած անձը վճարել է պայմանագրի և (կամ) որակավորան ապահովման գումարը, ապա պատվիրատուն տվյալ մասնակցին ցուցակում ներառելու պատճառաբանված որոշումը չի ներկայացնում լիազորված մարմին.**
* մասնակցի կամ պայմանագիրը կնքած անձի կողմից պայմանագրի և (կամ) որակավորան ապահովման գումարի վճարումն իրականացվել է լիազորված մարմնին որոշումը ներկայացվելու վերջնաժամկետը լրանալուց հետո, բայց ոչ ուշ, քան մասնակցին կամ պայմանագիր կնքած անձին ցուցակում ներառելու վերջնաժամկետը լրանալու օրը, ապա պատվիրատուն դրա մասին գրավոր տեղեկացնում է լիազորված մարմին, որի հիման վրա մասնակիցը չի ներառվում ցուցակում:

 Սույն ծանուցումը Պայմանագրի 9.10-րդ կետի համաձայն հրապարակվում է www.procurement.am հասցեով գործող ինտերնետային կայքի «Պայմանագրերը միակողմանի լուծելու մասին ծանուցումներ» բաժնում:

 **ՍԻՐՎԱՐԴ ԳԵՎՈՐԳՅԱՆ**

Կատարող` Գնումների կազմակերպման բաժին

Հեռ. (010) 594-104